ဘန်ကောက် တက္ကသိုလ်

ဘန်ကောက်တက္ကသိုလ် (အင်္ဂလိပ်: Bangkok University - BU ) သည် ထိုင်းနိုင်ငံတွင် သက်တမ်းအကြီးဆုံးနှင့် အကြီးဆုံး ပုဂ္ဂလိက၊ အကျိုးအမြတ်မယူသော တက္ကသိုလ်များထဲမှ တစ်ခုဖြစ်သည်။ ၎င်းကို ၁၉၆၂ ခုနှစ်တွင် စတင်တည်ထောင်ခဲ့ပြီး မူလက ထိုင်းပိုလီတက္ကနစ်အင်စတီကျု (Thai Polytechnic Institute) ဟု လူသိများခဲ့သည်။ ၁၉၆၅ ခုနှစ်တွင် ဘန်ကောက်ကောလိပ်ဟု အမည်ပြောင်းလဲခဲ့ပြီး ၁၉၈၄ ခုနှစ်တွင်မှ ဘန်ကောက်တက္ကသိုလ်အဖြစ် တရားဝင်အသိအမှတ်ပြုခြင်းခံရသည်။

 သမိုင်းကြောင်းနှင့် တက္ကသိုလ်နယ်မြေများ 
ဘန်ကောက်တက္ကသိုလ်သည် ဘန်ကောက်မြို့၊ ခလောင်းသွယ်မြို့နယ်၊​ Kluay Nam Thai ရပ်ကွက်တွင် စတင်ခဲ့သည်။ တက္ကသိုလ်၏ အရှိန်အဟုန်ဖြင့် ကြီးထွားလာမှုကို လိုက်လျောညီထွေဖြစ်စေရန် ဒုတိယမြောက်နှင့် ယခုအခါ အဓိကကျောင်းဝင်းဖြစ်သော ပထုမ်ဌာနီခရိုင်၊ ရန်စစ်ရှိ တက္ကသိုလ်နယ်မြေကျောင်းဝင်းသို့ တိုးချဲ့ခဲ့သည်။

 Kluay Nam Thai တက္ကသိုလ်နယ်မြေ (City Campus) 
ဤကျောင်းဝင်းသည် ဘန်ကောက်မြို့၊ ခလောင်းသွယ်မြို့နယ်၊ ဖရားခနောင်ရပ်ကွက်တွင် တည်ရှိသည်။

 ရန်စစ်မြို့ တက္ကသိုယ်နယ်မြေ (Main Campus) 

ယခင်က မြို့တွင်းကျောင်းဝင်းတွင်ရှိခဲ့သော အောက်ပါဌာနများကို Rangsit ကျောင်းဝင်းသို့ ပြောင်းရွှေ့ထားသည်-

 နိုင်ငံတကာကျောင်းသားများ နှင့် အထူးပရိုဂရမ်များမှ ပညာရှင်များ ဤကျောင်းဝင်းတွင် တက်ရောက်ကြသည်။
 တတိယနှစ် သို့မဟုတ် စတုတ္ထနှစ်ကျောင်းသားအများစုအတွက် အဓိကကျောင်းဝင်း ဖြစ်သည်။
 တက္ကသိုလ်ဥက္ကဋ္ဌရုံး၊ နိုင်ငံတကာကောလိပ်၊ ဘွဲ့လွန်ကျောင်း နှင့် အခြားဌာနများလည်း ဤနေရာတွင် တည်ရှိသည်။
 ဓာတ်ခွဲခန်းများ၊ စာသင်ခန်းများ၊ ဆွေးနွေးပွဲခန်းမများ၊ စာကြည့်တိုက်များ၊ ကွန်ပျူတာစင်တာနှင့် မိုးလုံလေလုံ အားကစားစင်တာတို့လည်း ပါဝင်သည်။

၂၀၀၆ ခုနှစ်တွင် ဘန်ကောက်တက္ကသိုလ်ပြခန်း (BUG) ဟုခေါ်သော အနုပညာပြခန်းတစ်ခုကို ဤကျောင်းဝင်းတွင် ဖွင့်လှစ်ခဲ့သည်။

ထို့အပြင် ဤကျောင်းဝင်းတွင် ဘန်ကောက်တက္ကသိုလ်အားကစားကွင်း၊ ၂၀၀၆ ခုနှစ် ထိုင်းပရီးမီးယားလိဂ်ချန်ပီယံ ဘန်ကောက်တက္ကသိုလ်ဘောလုံးအသင်း၏ အိမ်ကွင်း၊ Surat Osathanugrah စာကြည့်တိုက်နှင့် Pongtip Osathanugrah ဆက်သွယ်ရေး အနုပညာအဆောက်အအုံများလည်း ပါဝင်သည်။ အရေးကြီးသော ရှေးဟောင်းသုတေသနဆိုင်ရာ သုတေသနဌာနဖြစ်သည့် BU အရှေ့တောင်အာရှ ကြွေထည်ပြတိုက် လည်း Rangsit ကျောင်းဝင်းတွင် တည်ရှိသည်။ ဤကျောင်းဝင်းသည် ISO 14001 စံနှုန်းနှင့် ကိုက်ညီပြီး ထိုင်းနိုင်ငံတွင် ပထမဆုံးအကြိမ် ကိုက်ညီသော ကျောင်းဝင်းဖြစ်သည်။

 ဆောင်ပုဒ် 
ဘန်ကောက်တက္ကသိုလ်၏ တရားဝင်မဟုတ်သော ဆောင်ပုဒ်မှာ "ဘန်ကောက်တက္ကသိုလ်၊ ဖန်တီးမှုတက္ကသိုလ်" (Bangkok University, the Creative University) ဖြစ်ပြီး၊ ၎င်း၏ ရည်မှန်းချက်ဖော်ပြချက်အရ "အသိပညာနှင့် သီလ" (Knowledge with Virtue) ဖြစ်သည်။

 မှတ်စု 

 ကိုးကား 

ကဏ္ဍ:ထိုင်းနိုင်ငံရှိ တက္ကသိုလ်နှင့် ကောလိပ်များ